SEAOIL เผยบริษัทร่วมพบชั้นหินกักเก็บน้ำมันแห่งใหม่ ยื่นทดสอบอัตราการไหลกรมเชื้อเพลิงทันที
SEAOIL เผยบริษัทร่วมพบชั้นหินกักเก็บน้ำมันแห่งใหม่ ยื่นทดสอบอัตราการไหลกรมเชื้อเพลิงทันที
SEAOIL เผยบริษัทร่วมพบชั้นหินกักเก็บน้ำมันแห่งใหม่ ยื่นทดสอบอัตราการไหลกรมเชื้อเพลิงทันที
9 ต.ค. 2562

บริษัท ซีออยล์ จำกัด (มหาชน) หรือ SEAOIL แจ้งว่าตามที่บริษัท แพนโอเรียนท์ เอ็นเนอยี่(สยาม) ลิมิเต็ด (POES) ซึ่งเป็นบริษัทร่วมค้าที่ถือหุ้นอยู่ 49.99% ได้ขุดพบชั้นหินที่กักเก็บน้ำมัน 2 ชั้นจากหลุม L53-DD5ST1 และเตรียมที่จะขุดหลุมสำรวจเพิ่มอีกหนึ่งหลุมในบริเวณแหล่งน้ำมัน L53-DD นั้น
โดย บริษัทได้รับรายงานจาก POES ว่าได้ขุดพบชั้นหินที่กักเก็บน้ำมันความหนารวมประมาณ 5 เมตร จากหลุม L53-DD6ST1 ซึ่งเป็นหลุมสำรวจใหม่ ที่ระดับความลึกในแนวดิ่งประมาณ 1,031 เมตร หลุมสำรวจใหม่นี้อยู่ทางทิศตะวันตกเฉียงเหนือของแหล่งน้ำมัน L53-DD ไปในพื้นที่จังหวัดสุพรรณบุรี
ทั้งนี้ POES ได้ยื่นขอทดสอบอัตราการไหลของน้ำมันหลุม L53-DD6ST1 เป็นเวลา 90 วัน ต่อกรมเชื้อเพลิงธรรมชาติแล้ว โดยจะเริ่มทำการทดสอบอัตราการไหลของน้ำมันของทั้งหลุม L53-DD5ST1 และหลุม L53-DD6ST1 ทันทีที่ได้เคลื่อนย้ายแท่นขุดเจาะออกจากฐานเพื่อไปขุดหลุมประเมินศักยภาพ L53-B1 (หลุมที่เคยสำรวจพบน้ำมันในชั้นหินมาก่อนแล้ว) ในพื้นที่จังหวัดนครปฐมต่อไป
 
 